Official Journal L 137 , 23/05/1981 P. 0008 - 0012



Ftehim F'forma ta' skambju ta' ittri bejn il-Komunità Ekonomika Ewropea u r-Repubblika ta' l-Islanda fuq il-kummerċ ta' laħam ta' nagħaġ u mogħoż Ittra Nru 1 Sinjur, Għandi l-unur li nirreferi għan-negozjati li saru dan l-aħħar bejn id-delegazzjonijiet rispettivi tagħna bil-għan li nħejju dispożizzjonijiet relattivi għall-importazzjoni, fil-Komunità, ta' laħam tal-muntun, tal-ħaruf u tal-mogħoż kif ukoll nagħaġ u mogħoż ħajjin, minbarra annimali ta' razza pura li jistgħu jirriproduċu, li ġejjin mill-Islanda, b'rabta mat-twettiq mill-Komunità ta' l-organizzazzjoni komuni tas-swieq fis-settur tal-laħam tan-nagħaġ u tal-mogħoż. Matul dawn in-negozjati, iż-żewġ partijiet ftehmu fuq dan li ġej: 1. Dan il-ftehim jikkonċerna: - laħam frisk jew imkessaħ ta' muntun, ta' ħaruf u tal-mogħoż (subintestatura 02.01. A IV a) tat-Tariffa ta' Dwana Komuni, - laħam iffriżat tal-muntun, ta' ħaruf u tal-mogħoż (subintestatura 02.01. A IV b) tat-Tariffa ta' Dwana Komuni, 2. Fil-qafas ta' dan il-ftehim, ir-Repubblika ta' l-Islanda twiegħed li tieħu ħsieb li l-esportazzjoni lejn il-Komunità tal-prodotti li jissemmew fil-punt 1 ma’ jaqbżux il-kwantità annwali li ġejja: - 600 tunnellata, f'piż tal-karkassa [1], li jistgħu jinvolvu mhux aktar minn 10 % ta' laħam frisk jew ikessaħ. B'hekk, il-proċeduri xierqa huma applikati mill-awtoritajiet kompetenti tar-Repubblika ta' l-Islanda. 3. Jekk l-esportazzjoni Islandiża ma taqbiżx il-kwantità miftehma, il-Komunità ma tapplika l-ebda restrizzjoni kwantitativa l-anqas miżura b'effett ekwivalenti. Jekk il-Komunità tirrikorri għall-klawsola ta' salvagwardja, hi tieħu ħsieb li d-dispożizzjonijiet ta' dan il-ftehim ma jiġux milquta. 4. Jekk, matul xi sena, l-importazzjoni jaqbżu l-kwantità miftiehma, il-Komunità tirriserva d-dritt li twaqqaf l-importazzjoni li ġejja mill-Islanda għall-bqija ta' dik is-sena. Il-kwantità żejda esportata tkun imnaqqsa mill-kwantità li l-Islanda hi awtorizzata tesporta matul is-sena ta' wara. 5. Il-Komunità tieħu ħsieb tillimita l-impostaapplikabbli għall-importazzjoni tal-prodotti skond dan il-ftehim għal ammont massimu ta' 10 % ad valorem. 6. Wara l-adeżjoni ta' l-Istati Membri l-ġodda, il-Komunità, wara konsultazzjoni mar-Repubblika ta' l-Islanda, timmodifika l-kwantità prevista fil-punt 2, skond il-kummerċ ta' l-Islanda ma’ kull Stat Membru ġdid. Il-prezzjijiet applikabbli għall-importazzjoni għal dawn l-Istati ġodda se jkunu ffissati skond ir-regoli tat-Trattat ta' Adeżjoni, wara li jkun ikkunsidrat il-livell ta' limitazzjoni ta'l-imposta . 7. Ir-Repubblika ta' l-Islanda tieħu ħsieb li dan il-ftehim ikun osservat, b'mod partikolari permezz tal-ħruġ ta' ċertifikati ta' esportazzjoni applikabbli għall-prodotti li jissemmew fil-punt 1, fil-limiti tal-kwantità prevista minn dan il-ftehim. Minn naħa tagħha, il-Komunità tieħu ħsieb li twaqqaf id-dispożizzjonijiet kollha neċessarji bil-għan li l-ħruġ ta' ċertifikat ta' importazzjoni għall-prodotti hawn fuq imsemmija, oriġinarji mill-Islanda, jiġi sottomess għall-preżentazzjoni ta' ċertifikat ta' esportazzjoni maħruġ mill-awtoritajiet kompetenti magħżulha mill-Gvern Islandiż. Il-modalitajiet ta' applikazzjoni ta' dan ir-reġim huma stabbiliti b'tali mod li ma jkunx hemm bżonn tal-ħolqien ta' kawzjoni għall-ħruġ ta' ċertifikati ta' importazzjoni rigward il-prodotti konċernati. Dawn il-modalitajiet ta' applikazzjoni jipprevedu wkoll li l-awtoritajiet kompetenti Islandiżi jgħarrfu minn żmien għall-żmien lill-awtoritajiet kompetenti tal-Komunità bil-kwantitajiet maqsuma, jekk ikun il-każ, skond id-destinazzjoni, li għalihom inħarġu ċertifikati ta' esportazzjoni. 8. Iż-żewġ partijiet jaqblu li r-Repubblika ta' l-Islanda għandha tagħmel dispożizzjonijiet sabiex tassigura li l-funzjonament kif suppost tal-ftehim ma jkunx affettwat mill-fatt li jintbagħtu prodotti fuq bażi ta' laħam tal-muntun, tal-ħaruf jew tal-mogħoż li ma jaqgħux taħt pożizzjoni tariffarja li ma tidhirx fil-ftehim. 9. Sabiex il-ftehim jirnexxi kif suppost, iż-żewġ partijiet jaqblu li jżommu kuntatt mill-qrib u jinsabu lesti li jfittxu pariri rigward kull kwistjoni li tikkonċerna l-applikazzjoni tiegħu. Il-pariri msemmija jibdew fi żmien stipulat ta' erbatax-il jum wara li waħda mill-partijiet tkun preżentat talba f'dan is-sens. 10. Il-kwantità annwali ffissata fil-punt 2 tirreferi għall-perijodu bejn l-ewwel ta' Jannar u l-31 ta' Diċembru. Il-kwantità applikabbli matul il-perijodu bejn id-dħul fis-seħħ ta' dan il-ftehim u l-ewwel ta' Jannar tas-sena ta' wara se tkun iffissata pro rata tal-kwantità annwali globali. 11. Dan il-ftehim japplika għat-territorji fejn it-Trattat li jwaqqaf il-Komunità Ekonomika Ewropea hu applikat u fil-kundizzjonijiet previsti f'dan l-istess Trattat, minn naħa, u għat-territorju tar-Repubblika ta' l-Islanda, minn naħa l-oħra. 12. Dan il-ftehim jidħol fis-seħħ nhar l-ewwel ta' Jannar 1981. Se jibqa’ fis-seħħ sal-31 ta' Marzu 1984, u hekk jibqa’, bid-dritt ta' kull parti li tiddenunċjah permezz ta' avviż bil-miktub mill-anqas sena qabel. Jiġri x'jiġri, id-dispożizzjonijiet ta' dan il-ftehim se jkunu sottomessi għal-eżami miż-żewġ partijiet qabel l-ewwel ta' April 1984, sabiex isiru l-bidliet li huma jqisu bħala neċessarji. Inkun obbligat lejk jekk jogħġbok tikkonferma l-ftehim tal-Gvern tiegħek fuq dan li għadu kif intqal. Jekk jogħġbok taċċetta, Sinjur, il-garanzija ta' l-ogħla konsiderazzjoni tiegħi. F'isem il-Kunsilltal-Komunitajiet Ewropej Ittra Nru 2 Sinjur, Għandi l-unur ngħarrfek bil-wasla ta' l-ittra tiegħek tal-lum, li tinqara kif ġej: "Għandi l-unur li nirreferi għan-negozjati li saru dan l-aħħar bejn id-delegazzjonijiet rispettivi tagħna bil-għan li nħejju dispożizzjonijiet relattivi għall-importazzjoni, fil-Komunità, ta' laħam tal-muntun, tal-ħaruf u tal-mogħoż kif ukoll nagħaġ u mogħoż ħajjin, minbarra annimali ta' razza pura li jistgħu jirriproduċu, li ġejjin mill-Islanda, b'rabta mat-twettiq mill-Komunità ta' l-organizzazzjoni komuni tas-swieq fis-settur tal-laħam tan-nagħaġ u tal-mogħoż. Matul dawn in-negozjati, iż-żewġ partijiet ftehmu fuq dan li ġej: 1. Dan il-ftehim jikkonċerna: - laħam frisk jew imkessaħ ta' muntun, ta' ħaruf u tal-mogħoż ġsottotitlu 02.01. A IV a) tat-Tariffa ta' Dwana Komuni, - laħam iffriżat tal-muntun, ta' ħaruf u tal-mogħoż ġsubtitlu 02.01. A IV a) tat-Tariffa ta' Dwana Komuni, 2. Fil-qafas ta' dan il-ftehim, ir-Repubblika ta' l-Islanda twiegħed li tieħu ħsieb li l-esportazzjoni lejn il-Komunità tal-prodotti li jissemmew fil-punt 1 ma’ jaqbżux il-kwantità annwali li ġejja: - 600 tunnellata, f'piż tal-karkassa [2], li jistgħu jinvolvu mhux aktar minn 10 % ta' laħam frisk jew ikessaħ. B'hekk, il-proċeduri xierqa huma applikati mill-awtoritajiet kompetenti tar-Repubblika ta' l-Islanda. 3. Jekk l-esportazzjoni Islandiża ma taqbiżx il-kwantità miftehma, il-Komunità ma tapplika l-ebda restrizzjoni kwantitativa l-anqas miżura b'effett ekwivalenti. Jekk il-Komunità tirrikorri għall-klawsola ta' salvagwardja, hi tieħu ħsieb li d-dispożizzjonijiet ta' dan il-ftehim ma jiġux milquta. 4. Jekk, matul xi sena, l-importazzjoni jaqbżu l-kwantità miftiehma, il-Komunità tirriserva d-dritt li twaqqaf l-importazzjoni li ġejja mill-Islanda għall-bqija ta' dik is-sena. Il-kwantità żejda esportata tkun imnaqqsa mill-kwantità li l-Islanda hi awtorizzata tesporta matul is-sena ta' wara. 5. Il-Komunità tieħu ħsieb tillimita l-imposta applikabbli għall-importazzjoni tal-prodotti skond dan il-ftehim għal ammont massimu ta' 10 % ad valorem. 6. Wara l-adeżjoni ta' l-Istati Membri l-ġodda, il-Komunità, wara konsultazzjoni mar-Repubblika ta' l-Islanda, timmodifika l-kwantità prevista fil-punt 2, skond il-kummerċ ta' l-Islanda ma’ kull Stat Membru ġdid. Il-prezzjijiet applikabbli għall-importazzjoni għal dawn l-Istati ġodda se jkunu ffissati skond ir-regoli tat-Trattat ta' Adeżjoni, wara li jkun ikkunsidrat il-livell ta' limitazzjoni ta' imposta. 7. Ir-Repubblika ta' l-Islanda tieħu ħsieb li dan il-ftehim ikun osservat, b'mod partikolari permezz tal-ħruġ ta' ċertifikati ta' esportazzjoni applikabbli għall-prodotti li jissemmew fil-punt 1, fil-limiti tal-kwantità prevista minn dan il-ftehim. Minn naħa tagħha, il-Komunità tieħu ħsieb li twaqqaf id-dispożizzjonijiet kollha neċessarji bil-għan li l-ħruġ ta' ċertifikat ta' importazzjoni għall-prodotti hawn fuq imsemmija, oriġinarji mill-Islanda, jiġi sottomess għall-preżentazzjoni ta' ċertifikat ta' esportazzjoni maħruġ mill-awtoritajiet kompetenti magħżulha mill-Gvern Islandiż. Il-modalitajiet ta' applikazzjoni ta' dan ir-reġim huma stabbiliti b'tali mod li ma jkunx hemm bżonn tal-ħolqien ta' kawzjoni għall-ħruġ ta' ċertifikati ta' importazzjoni rigward il-prodotti konċernati. Dawn il-modalitajiet ta' applikazzjoni jipprevedu wkoll li l-awtoritajiet kompetenti Islandiżi jgħarrfu minn żmien għall-żmien lill-awtoritajiet kompetenti tal-Komunità bil-kwantitajiet maqsuma, jekk ikun il-każ, skond id-destinazzjoni, li għalihom inħarġu ċertifikati ta' esportazzjoni. 8. Iż-żewġ partijiet jaqblu li r-Repubblika ta' l-Islanda għandha tagħmel dispożizzjonijiet sabiex tassigura li l-funzjonament kif suppost tal-ftehim ma jkunx affettwat mill-fatt li jintbagħtu prodotti fuq bażi ta' laħam tal-muntun, tal-ħaruf jew tal-mogħoż li ma jaqgħux taħt pożizzjoni tariffarja li ma tidhirx fil-ftehim. 9. Sabiex il-ftehim jirnexxi kif suppost, iż-żewġ partijiet jaqblu li jżommu kuntatt mill-qrib u jinsabu lesti li jfittxu pariri rigward kull kwistjoni li tikkonċerna l-applikazzjoni tiegħu. Il-pariri msemmija jibdew fi żmien stipulat ta' erbatax-il jum wara li waħda mill-partijiet tkun preżentat talba f'dan is-sens. 10. Il-kwantità annwali ffissata fil-punt 2 tirreferi għall-perijodu bejn l-ewwel ta' Jannar u l-31 ta' Diċembru. Il-kwantità applikabbli matul il-perijodu bejn id-dħul fis-seħħ ta' dan il-ftehim u l-ewwel ta' Jannar tas-sena ta' wara se tkun iffissata pro rata tal-kwantità annwali globali. 11. Dan il-ftehim japplika għat-territorji fejn it-Trattat li jwaqqaf il-Komunità Ekonomika Ewropea hu applikat u fil-kundizzjonijiet previsti f'dan l-istess Trattat, minn naħa, u għat-territorju tar-Repubblika ta' l-Islanda, minn naħa l-oħra. 12. Dan il-ftehim jidħol fis-seħħ nhar l-ewwel ta' Jannar 1981. Se jibqa’ fis-seħħ sal-31 ta' Marzu 1984, u hekk jibqa’, bid-dritt ta' kull parti li tiddenunċjah permezz ta' avviż bil-miktub mill-anqas sena qabel. Jiġri x'jiġri, id-dispożizzjonijiet ta' dan il-ftehim se jkunu sottomessi għal-eżami miż-żewġ partijiet qabel l-ewwel ta' April 1984, sabiex isiru l-bidliet li huma jqisu bħala neċessarji. Inkun obbligat lejk jekk jogħġbok tikkonferma l-ftehim tal-Gvern tiegħek fuq dan li għadu kif intqal." Għandi l-unur nikkonfermalek il-qbil tal-Gvern tiegħi fuq il-kontenut ta' din l-ittra. Jekk jogħġbok taċċetta, Sinjur, il-garanzija ta' l-ogħla konsiderazzjoni tiegħi. F'isem il-Gvern tar-Repubblika Islandiża. [1] Piż tal-karkassa (ekwivalenti għal-piż bl-għadam). B'din l-espressjoni, wieħed jifhem il-piż tal-laħam bl-għadam, ippreżentat hekk kif inhu, kif ukoll il-piż tal-laħam mingħajr għadam, invertit, bl-għajnuna ta' koeffiċjent, għal-piż ta' laħam bl-għadam. B'hekk, 55 kilogramma ta' laħam tal-muntun mingħajr għadam huma ekwivalenti għal 100 kilogramma ta' laħam bl-għadam u 60 kilogramma ta' laħam tal-ħaruf mingħajr għadam huma ekwivalenti għal 100 kilogramma ta' laħam bl-għadam. [2] Piż tal-karkassa (ekwivalenti għal-piż bl-għadam). B'din l-espressjoni, wieħed jifhem il-piż tal-laħam bl-għadam, ippreżentat hekk kif inhu, kif ukoll il-piż tal-laħam mingħajr għadam, invertit, bl-għajnuna ta' koeffiċjent, għal-piż ta' laħam bl-għadam. B'hekk, 55 kilogramma ta' laħam tal-muntun mingħajr għadam huma ekwivalenti għal 100 kilogramma ta' laħam bl-għadam u 60 kilogramma ta' laħam tal-ħaruf mingħajr għadam huma ekwivalenti għal 100 kilogramma ta' laħam bl-għadam. -------------------------------------------------- Skambju ta’ ittri relattiv mal-punt 2 tal-ftehim taħt forma ta’ skambju ta’ ittri bejn il-Komunità Ekonomika Ewropea u r-Repubblika ta’ l-Islanda fuq il-kummerċ tal-laħam tan-nagħaġ u tal-mogħoż Ittra nru 1 Sinjur, Għandi l-unur nirreferi għall-ftehim f’forma ta’ skambju ta’ ittri bejn il-Komunità Ekonomika Ewropea u r-Repubblika ta’ l-Islanda fuq il-kummerċ tal-laħam tan-nagħaġ u tal-mogħoż. Wara dan l-iskambju ta’ ittri u wara t-talba tagħkom, nixtieq ninfurmakom li l-awtoritajiet kompetenti tar-Repubblika ta’ l-Islanda se jieħdu ħsieb li, matul il-perijodu bejn l-ewwel ta’ Jannar 1981 u l-31 ta’ Marzu 1984, ma jkunx hemm bidliet fl-andament kummerċjali tradizzjonali ta’ laħam tal-muntun, tal-ħaruf u tal-mogħoż li ġej mill-Islanda lejn żoni ta’ swieq fil-Komunità mfissra bħala suxxettibli. L-awtoritajiet kompetenti tar-Repubblika ta’ l-Islanda jieħdu l-miżuri kollha neċessarji sabiex dan iseħħ; wieħed jifhem li l-kwantitajiet iffissati fil-ftehim mhux se jkunu affettwati. Inkun obbligat ferm jekk jogħġbok tgħarrafni bil-wasla ta’ din l-ittra. Jekk jogħġbok taċċetta, Sinjur, il-garanzija ta’ l-ogħla konsiderazzjoni tiegħi. F’isem il-Gvern tar-Repubblika Islandiża Ittra Nru 2 Sinjur, Għandi l-unur ngħarrfek bil-wasla ta’ l-ittra tiegħek tal-lum, li tinqara kif ġej: "Għandi l-unur nirreferi għall-ftehim f’forma ta’ skambju ta’ ittri bejn il-Komunità Ekonomika Ewropea u r-Repubblika ta’ l-Islanda fuq il-kummerċ tal-laħam tan-nagħaġ u tal-mogħoż. Wara dan l-iskambju ta’ ittri u wara t-talba tagħkom, nixtieq ninfurmakom li l-awtoritajiet kompetenti tar-Repubblika ta’ l-Islanda se jieħdu ħsieb li, matul il-perijodu bejn l-ewwel ta’ Jannar 1981 u l-31 ta’ Marzu 1984, ma jkunx hemm bidliet fl-andament kummerċjali tradizzjonali ta’ laħam tal-muntun, tal-ħaruf u tal-mogħoż li ġej mill-Islanda lejn żoni ta’ swieq fil-Komunità mfissra bħala suxxettibli. L-awtoritajiet kompetenti tar-Repubblika ta’ l-Islanda jieħdu l-miżuri kollha neċessarji sabiex dan iseħħ; wieħed jifhem li l-kwantitajiet iffissati fil-ftehim mhux se jkunu affettwati. Inkun obbligat ferm jekk jogħġbok tgħarrafni bil-wasla ta’ din l-ittra." Jekk jogħġbok taċċetta, Sinjur, il-garanzija ta’ l-ogħla konsiderazzjoni tiegħi. F’isem il-Kunsill tal-Komunitajiet Ewropej --------------------------------------------------